 Hoggaamiyeyaashii reer Woqooyiga ahaa maadaama aanay la imanin wax shuruudo ah oo khuseeyey qaabka loo qaybsan doono xilalka dawladda cusub, waxa dhammaan xilalkii muhiimka ahaa ee xukuumaddii la soo dhisay qaatay hoggaamiyeyaashii siyaasadda ee reer Koonfureedka, tusaale ahaan sida: Madaxweynaha, Raiisal Wasaarihii, Caasimaddii, Xaruntii baarlemaanka, Wasiirradii ugu cuslaa, dhammaan taliyeyaashii booliska iyo milateriga, iyo xilal kale oo aan la soo koobi karinba waxa qaatay siyaasiyiintii ka soo jeeday Koonfurta Soomaaliya. 